S-42/2020

Mál þetta, sem var dómtekið 19. nóvember sl., var höfðað með sex ákærum lögreglustjórans á Norðurlandi eystra, á hendur L-kvk-þgf M-kvk-þgf K-kvk-þgf, kt. [...], [...], [...].

Sú fyrsta er dagsett 24. janúar 2020, „fyrir eftirtalin brot á umferðarlögum og lögum um ávana- og fíkniefni:

I.

Með því að hafa aðfaranótt laugardagsins 11. maí 2019, verið með í vörslum sínum í Flugstöð Leifs Eiríkssonar á Keflavíkurflugvelli 0,17 grömm af kókaíni og 0,17 grömm af amfetamíni, þar sem tollyfirvöld höfðu afskipti af henni.

Telst þetta varða við 2. gr., sbr. 5. gr. og 6. gr. laga um ávana og fíkniefni nr. 65/1974, með síðari breytingum og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

II.

Með því að hafa sunnudagskvöldið 18. ágúst 2019, ekið bifreiðinni [...], undir áhrifum ávana- og fíkniefna (í blóðsýni úr ákærðu mældist amfetamín 250 ng/ml, kókaín 210 ng/ml og tetrahýdrókannabínól 8,0 ng/ml) vestur Austursíðu og norður Fjölnisgötu á Akureyri, þar sem lögreglan stöðvaði akstur hennar.

Telst þetta varða við 1. mgr., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019, sbr. áður 1. mgr., sbr. 2. mgr. 45. gr. a, sbr. 1. mgr. 100. gr. umferðarlaga nr. 50/1987.

III.

Með því að hafa þegar hún lögreglan handtók hana vegna sakarefnis í ákærulið II, verið með í vörslum sínum innanklæða 2,19 grömm af kókaíni, 1,32 grömm af maríhúana og 0,39 grömm af tóbaksblönduðu kannabis.

Telst þetta varða við 2. gr., sbr. 5. gr. og 6. gr. laga um ávana og fíkniefni nr. 65/1974, með síðari breytingum og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

IV.

[...]

V.

Með því að hafa miðvikudaginn 23. október 2019, ekið bifreiðinni [...], undir áhrifum ávana- og fíkniefna (í blóðsýni úr ákærðu mældist amfetamín 150 ng/ml og tetrahýdrókannabínól 9,4 ng/ml) austur Þingvallastræti á Akureyri og vera ekki með ökuskírteini sitt meðferðis við aksturinn.

Telst þetta varða við 1. mgr., sbr. 2. mgr. 50. gr. og 8. mgr. 58. gr., sbr. 1. mgr. 95. gr. umferðarlaga nr. 77/2019, sbr. áður 1. mgr., sbr. 2. mgr. 45. gr. a, og 1. mgr. 48. gr. sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar samkvæmt 99. gr. og 101. gr. umferðarlaga nr. 77/2019, sbr. áður 101. gr. og 102. gr. eldri umferðarlaga og jafnframt til að sæta upptöku á efnum þeim, sem lögreglan lagði hald á og tilgreind eru í efnaskrá nr. 40.857, 41.724 og 41.723, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Önnur ákæran er dagsett 14. maí 2020, fyrir fíkniefnalagabrot, I.

„ með því að hafa, laugardaginn 29. febrúar 2020, verið með í vörslum sínum 0,83 grömm af kókaíni, 0,95 grömm af maríhúana og 15,10 grömm af tóbaksblönduðu kannabisefni (20 jónur) en efnin fundust í bifreið ákærðu [...] þegar lögreglan hafði afskipti af akstri bifreiðarinnar á Hlíðarbraut við Krambúðina á Akureyri. Telst brot þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

II.

[...]

Þess er krafist að ákærða verði dæmd til refsingar, til greiðslu alls sakarkostnaðar og til að sæta upptöku á efni því, sem lögreglan lagði hald á og tilgreind eru í efnaskrá nr. 43.121 samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. [...]“

Þriðja ákæran er dagsett 12. maí 2020, gegn ákærðu L-kvk-þgf M-kvk-þgf fyrir eftirtalin brot á umferðarlögum og áfengislögum í ákæruliðum I og II, og gegn ákærðu L-kvk-þgf M-kvk-þgf og Y, kt. [...], fyrir brot á lögum um ávana- og fíkniefni í ákærulið III: I.

„ Með því að hafa, sunnudaginn 27. janúar 2020, ekið bifreiðinni [...], svipt ökurétti, undir áhrifum áfengis (í blóðsýni úr ákærðu mældist alkóhólmagn 0,54

0

/

) og undir áhrifum ávana- og fíkniefna (í blóðsýni úr ákærðu mældist amfetamín 150 ng/ml og tetrahýdrókannabínól 7,7 ng/ml) frá Gránufélagsgötu [...] á Akureyri og norður Hjalteyrargötu þar sem lögreglan stöðvaði akstur hennar við verslun Hagkaupa.

Telst þetta varða við 1. mgr., sbr. 2. mgr. 49. gr., 1. mgr., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Með því að hafa ofangreindan sunnudag verið með í vörslum sínum í bifreiðinni þegar lögreglan stöðvaði akstur hennar sbr. ákæruliður I, 700 millilítra af landa (heimatilbúnu áfengi).

Telst þetta varða við 5. mgr. 19. gr., sbr. 1. mgr. 27. gr. áfengislaga nr. 75/1998, með síðari breytingum.

III.

Með því að hafa þennan sama sunnudag verið með í sameiginlegum vörslum sínumí nefndri bifreið á nefndum stað, 13,57 grömm af amfetamíni og 12 stykki af ecstasy (MDMA).

Telst þetta varða við 2. gr., sbr. 5. gr. og 6. gr. laga um ávana og fíkniefni nr. 65/1974, með síðari breytingum og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærðu verði dæmdar til refsingar, til greiðslu alls sakarkostnaðar og jafnframt til að sæta upptöku á efnum þeim, sem lögreglan lagði hald á og tilgreind eru í efnaskrám nr. 42.935 og 42.936, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er gerð sú krafa að ákærða L-kvk-nf M-kvk-nf sæti sviptingur ökuréttar samkvæmt 99. gr. og 101. gr. umferðarlaga nr. 77/2019 og sæti upptöku á haldlögðum landa samkvæmt 1. mgr. 28. gr. áfengislaga nr. 75/1998.“

Fjórða ákæran er dagsett 1. júlí 2020, og eru ákærðu þar gefin að sök „eftirtalin brot á umferðarlögum, lögum um meðferð ávana- og fíkniefna og [...]:

I.

Með því að hafa, miðvikudagskvöldið 7. maí 2020, ekið bifreiðinni [...], svipt ökurétti, undir áhrifum áfengis (í blóðsýni úr ákærðu mældist alkóhólmagn 0,58‰) og undir áhrifum ávana- og fíkniefna (í blóðsýni úr ákærðu mældist amfetamín 90 ng/ml og tetrahýdrókannabínól 15 ng/ml) um Ólafsfjarðarveg í Hörgársveit, þar sem lögreglan stöðvaði akstur hennar við Moldhaugnaháls og fyrir að aka bifreiðinni þótt hægra aðalljós hennar vantaði.

Telst þetta varða við 1. mgr., sbr. 2. mgr. 49. gr., 1. mgr., sbr. 2. mgr. 50. gr., 1. mgr. 58. gr. og 1. mgr., sbr. 3. mgr. 69. gr., sbr. 1. mg. 94. gr. og 1. mgr. 95. gr. umferðarlaga nr. 77/2019.

II.

Með því að hafa nefnt miðvikudagskvöld verið með í vörslum sinum í bifreiðinni þegar lögreglan stöðvaði akstur hennar sbr. ákærulið I, 0,14 grömm af amfetamíni, 16,32 grömm af maríhúana og 7,02 grömm af tóbaksblönduðu kannabisefni.

Telst þetta varða við 2. gr., sbr. 5. gr. og 6. gr. laga um ávana og fíkniefni nr. 65/1974, með síðari breytingum og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

III.

Með því að hafa aðfaranótt þriðjudagsins 5. maí 2020, verið með í vörslum sínum 1,30 grömm af tóbaksblönduðu kannabisefni, þegar lögreglan hafði afskipti af henni í [...] á Akureyri.

Telst þetta varða við 2. gr., sbr. 5. gr. og 6. gr. laga um ávana og fíkniefni nr. 65/1974, með síðari breytingum og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

IV.

[...]

Þess er krafist að ákærða verði dæmd til refsingar, til greiðslu alls sakarkostnaðar og jafnframt til að sæta upptöku á efnum þeim, sem lögreglan lagði hald á og tilgreind eru í efnaskrám nr. 43.491 og 43.515, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er gerð sú krafa að ákærða L-kvk-nf M-kvk-nf sæti sviptingu ökuréttar samkvæmt 99. gr. og 101. gr. umferðarlaga nr. 77/2019[...].“

Fimmta ákæran er dagsett 7. september 2020, og er ákærðu þar gefið að sök „umferðarlagabrot, með því að hafa, miðvikudagskvöldið 25. júní 2020, ekið bifreiðinni [...], svipt ökurétti og undir áhrifum ávana- og fíkniefna (í blóðsýni úr ákærðu mældist amfetamín 85 ng/ml og tetrahýdrókannabínól 24 ng/ml) vestur Gránufélagsgötu á Akureyri þar sem lögreglan stöðvaði akstur hennar.

Telst þetta varða við 1. mgr., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar sviptingur ökuréttar samkvæmt 99. gr. og 101. gr. umferðarlaga nr. 77/2019.“

Loks er sjötta ákæran dagsett 22. febrúar 2021, og ákærðu þar gefin að sök „eftirtalin umferðarlagabrot :

I.

Með því að hafa miðvikudaginn 28. ágúst 2019, ekið bifreiðinni [...], suður Ólafsfjarðarveg, með allt að 115 kílómetra hraða miðað við klukkustund á vegarkafla við býlið Selárbakka í Dalvíkurbyggð, en þar er leyfilegur hámarshraði 90 kílómetrar á klukkustund.

Telst þetta varða við 3. mgr. 37. gr., sbr. 1. mgr. 95. gr. umferðarlaga nr. 77/2019, sbr. 2. mgr. 37. gr., sbr. 1. mgr. 100. gr. eldri umferðarlaga nr. 50, 1987.

II.

Með því að hafa mánudaginn 30. desember 2019, ekið bifreiðinni [...], svipt ökurétti, suður Vesturlandsveg með allt að 100 kílómetra hraða miðað við klukkustund á vegarkafla við Fiskilæk í Hvalfjarðarsveit, en þar er leyfilegur hámarkshraði 90 kílómetrar á klukkustund.

Telst þetta varða við 3. mgr. 37. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019, sbr. 2. mgr. 37. gr. og 1. mgr. 48. gr., sbr. 1. mgr. 100. gr. eldri umferðarlaga nr. 50, 1987.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða krefst vægustu refsingar sem lög leyfa og að sakarkostnaður greiðist að hluta úr ríkissjóði.

Ákærða hefur komið fyrir dóm og játað sök samkvæmt ákærum eins og þær eru hér að framan, en ákæruvaldið hafði fallið frá þremum ákæruliðum sem eru því ekki birtir hér að framan. Þáttur meðákærðu Y í máli samkvæmt ákæru dags. 12. maí 2020 hafði áður verið skilinn frá þessu máli og dómur lagður á hennar þátt. Með játningu ákærðu, sem ekki er ástæða til að efa að sé sannleikanum samkvæm, og gögnum málsins, þykir nægilega sannað að hún hafi gerst sek um þá háttsemi sem í ákærum er lýst og þar er réttilega heimfærð til refsiákvæða. Verður lagður dómur á málið án frekari sönnunar-færslu, sbr. heimildarákvæði 164. gr. laga nr. 88/2008.

Af sakaferli ákærðu skiptir hér máli að 8. maí 2014 var ákærða dæmd til greiðslu sektar fyrir akstur undir áhrifum fíkniefna, auk þess sem hún var svipt ökurétti í eitt ár. Þann 23. október 2019 gekkst ákærða undir sátt fyrir akstur undir áhrifum fíkniefna og var hún jafnframt svipt ökurétti í tvö ár. Þann 4. mars 2020 var hún dæmd til greiðslu sektar fyrir akstur undir áhrifum fíkniefna og vörslur fíkniefna. Var hún jafnframt svipt ökurétti í 6 mánuði frá 23. október 2021. Brot samkvæmt ákæruliðum 1- 3 í ákæru dags. 24. janúar 2020 og fyrri ákærulið í ákæru dags. 22. febrúar 2021 framdi ákærða fyrir nefnda sátt. Brot samkvæmt ákærum dags. 14. maí 2020 og 12. maí 2020, auk 5. liðar ákæru dags. 24. janúar 2020 og 2. liðar ákæru dags. 22. febrúar 2021, framdi hún fyrir uppsögu dómsins sem var kveðinn upp 4. mars 2020. Ber hvað þetta varðar að líta til reglna 78. gr. almennra hegningarlaga nr. 19/1940, en einnig þess að með fíkniefnaakstri samkvæmt lið 1 í ákæru dags. 12. maí 2020 ítrekaði hún akstur undir áhrifum fíkniefna.

B rot samkvæmt ákærum dags. 1. júlí 2020 og 7. september 2020 framin eftir uppsögu dómsins 4. mars 2020. Er þar um að ræða aðra ítrekun aksturs undir áhrifum fíkniefna.

Með vísan til framangreinds þykir refsing ákærðu hæfilega ákveðin fangelsi í þrjá mánuðien fresta skal fullnustu 45 daga þeirrar refsingar og sá hluti hennar falla niður að liðnum tveimur árum frá uppsögu dómsins haldi ákærða almennt skilorð 57. gr. almennra hegningarlaga nr. 19/1940.

Með vísan til 3. mgr. 99. gr. umferðarlaga nr. 77/2019 ber að svipta ákærðu ökurétti ævilangt.

Að kröfu ákæruvalds, og með vísan til 5. gr. og 6. gr. laga um ávana- og fíkniefni nr. 65/1974 skal ákærða sæta upptöku á þeim efnum er í dómsorði greinir.

Að kröfu ákæruvalds og með vísan til dómsniðurstöðu verður ákærða dæmd til greiðslu sakarkostnaðar, þ. m. t. þóknunar skipaðs verjanda síns, Á-kvk-ef L-kvk-ef L-kvk-ef lögmanns, eins og hún er ákveðin í dómsorði að virðisaukaskatti meðtöldum.

Við ákvörðun þóknunar er litið til þess að málið var tekið fyrir nokkrum sinnum, þess að ákærum fjölgaði eftir því sem fram leið og að verjandinn hafði hafið undirbúning aðalmeðferðar áður en ljóst varð að málinu myndi ljúka með játningu.

A-kvk-nf S-kvk-nf héraðsdómari kveður upp dóminn.

Dómsorð :

Ákærða, L-kvk-nf M-kvk-nf K-kvk-nf, sæti fangelsi í þrjá mánuði, en fresta skal fullnustu 45 daga þeirrar refsingar og sá hluti hennar falla niður að liðnum tveimur árum frá uppsögu dóms þessa, haldi ákærða almennt skilorð 57. gr. almennra hegningarlaga nr. 19/1940.

Ákærða er svipt ökurétti ævilangt.

Gerð eru upptæk 3,19 grömm af kókaíni, 13,88 grömm af amfetamíni, 18,59 grömm af marijúana, 23,81 gramm af tóbaksblönduðu kannabisefni, 12 MDMA töflur og 700 ml. af landa.

Ákærða greiði 2.086.661 krónu í sakarkostnað, þ. m. t. þóknun skipaðs verjanda síns, Á-kvk-ef L-kvk-ef L-kvk-ef lögmanns, 895.280 krónur og 148.785 króna ferðakostnað hennar.